1843 වර්ෂයේදී වෙස්ලියානු මෙතෝදිස්ත සභාවේ දේවධර්ම අධ්‍යයන ආයතනය එංගලන්තයේ සරේහි තේම්ස් ගංතෙරේ පිහිටි සුන්දර රිච්මන්ඩ් කන්දේ ස්ථාපනය කරනු ලැබිණි. දේවධර්ම ප්‍රචාරය සඳහා දේශ දේශාන්තරයන් කරා යැවුණු වෙස්ලියානු මෙතෝදිස්ත මිෂනාරිවරුන් බොහෝ දෙනෙකුට ගුරුහරුකම් දුන් තැන මෙතනයි. ලක්දිවට ගොඩබට මෙතෝදිස්ත මිෂනාරීවරුන් බොහෝමයක් දෙව්සිප් ලැබූ තැන වූයේද මෙකී රිච්මන්ඩ් වෙස්ලියානු දෙව්සත්හලයි. දීර්ඝ කාලයක් තිස්සේ වෙස්ලියානු මෙතෝදිස්ත මිෂනාරීවරුන්ගේ නැණ නුවණ පෑදූ මෙම රිච්මන්ඩ් දෙව්සත්හල කාලයා සමඟ අනේකවිධ වෙනස්වීම්වලට බඳුන් විය. 1972 වසරේදී මෙතෝදිස්ත සම්මේලනය විසින් මෙම දෙව්සත්හල වසා දමා එහි දේපළ සියල්ලම විකුණා දමන ලදී. දැනට එම පරිශ්‍රයේ ලන්ඩනයේ ඇමරිකානු ජාත්‍යන්තර සරසවියේ රිච්මන්ඩ්හිල් මණ්ඩපය පවත්වාගෙන යනු ලැබේ.
දේවධර්ම ප්‍රචාරය සඳහා දේශ දේශාන්තරයන් කරා යැවූයේ කවුරුන්ද?
වෙස්ලියානු මෙතෝදිස්ත මිෂනාරිවරුන්